text: Peter fik et fly - Carl fik et træ
  30 september 2015 kl. 16.28
  Peter Christensen er ny forsvarsminister, og traditionen tro byttede den afgående og tiltrædende minister gaver på et pressemøde onsdag. 
  Gaveposen var fyldt med to gaver af meget forskellig volumen, da Carl Holst (V) onsdag overdragede forsvarsministeriet til Peter Christensen (V).
  Carl Holst havde nemlig medbragt et modelfly til Peter Christensen, mens Peter Christensen omvendt havde medbragt et egetræ, der næsten ramte loftet.
  - Jeg håber, du vil tage det egetræ med hjem til Nordhaven og plante det sammen med din kære Lone, siger Peter Christensen.
  Han sammenlignede samtidig Carl Holst med egetræet, da det på trods af storm stadigvæk står på grund af dets stærke rødder.
  Du kan se klippet med de to gaver i bjælken til venstre.
  